**Dorul Ulum Banskandiy** (urdu: دار العلوم بانسکنڈی) — Assam shtatining Cachar tumanida joylashgan islom seminariyasi. Bu Shimoliy-Sharqiy Hindistondagi eng yirik islom universiteti bo'lib, Dorul Ulum Deoband metodologiyasiga amal qiladi.

Tarixi
------

Muassasaga manipuriy musulmon va Imdadulloh Muhojir Makkiyning shogirdi bo'lgan Hofiz Akbar Ali tomonidan asos solingan. Muqaddas qo'lida bay'at olgach, Makkada uch yil birga bo'ladi. Bir kuni Makkiy unga vataniga qaytishni va madrasa muassasasini tashkil etish orqali islomiy ta’limni yoyishlikni buyuradi. Keyin u Bankandiyga qaytib, 1897-yilda Bankandiy madrasasiga asos soladi. Uning asosiy hamkori o'z yerini muassasa qurilishiga sovg'a qilgan Nena Miyan bo'lgan.

Keyinchalik Husayn Ahmad Madaniy Bankandiy madrasasini Hindistondagi ikkinchi Dorul Ulum va islomiy taʼlim markaziga aylantirishni orzu qilgan. Shu bois Ahmad Ali Badarpuriyni Shayxul Hadis lavozimiga tayinlaydi. U umrining oxirgi ikki ramazonini o‘sha yerda o‘tkazgan va 1957-yilda Payg‘ambarlik an’anasi yo'nalishini (Hadis) ochgan. Shuningdek, Bankandiy madrasasidan ko‘tarilayotgan ta’lim nuri tez orada dunyoga porlashini bashorat qilgan. Madrasaning ahvoli juda yomon edi. Unda faqat kichik masjid va uchta kottej bor edi. Ammo Ahmad Ali Badarpuriy homiyligida institut juda qisqa vaqt ichida islom universitetiga aylanadi.

### Hissalari

Deobandiy olimlari va ularning madrasalari ozodlik uchun kechgan kurashda muhim rol o'ynagan. Ular inglizlarni quvib chiqarishni maqsad qilgan va Hindistonning bo'linishiga qarshi birlashgan davlatni himoya qilishgan. Bankandiy madrasasi ham bundan mustasno emas edi.

Dorul Ulum Banskandiy ko‘plab buyuk islom ulamolari, hofizlar, yozuvchilar, yetakchilar, ziyolilar va ijtimoiy islohotchilarni yetishtirgan. 

Dorul Ulum Banskandit Shimoliy-Sharqiy Hindistonning "Shantiniketan" (tinchlik maskani) deb ataladi.

Shuhrati
--------

Nufuzli Dorul Ulum Deobandga namuna hisoblanadi. Ko'p sonli professor-o'qituvchilarga ega ushbu muassasa har yili minglab talabalarga sifatli ta'lim beradi. Ahmad Ali Badarpuriy orqali katta shuhrat qozongan. Bu yerdan ta'lim olgan ulamolar Shimoliy-Sharqiy mintaqadan tashqari, turli joylarda, jumladan, Deobandda ham xizmat koʻrsatgan.

Seminariya quyidagi kurslarda ta'lim olishlikni taklif qiladi: 

* Tajvid va qiroat
* Hifz (Qur'on yodlash)
* Olimiyat (Olim kursi)
* Ifto (Muftiy kursi)
* Daura-e Tafsir (Qur'on tafsiri )
* Takmil-e-Adab (arab adabiyoti )
* Qisqa olimlik kursi
* Jild Sāzi (kitob muqovasi)

Ma'muriyati
-----------

Muassasaning ochilganidan buyon Hoji Miyozxon, Xalilur Rahmon, Toyib Ahmad Qosmiy va boshqa bir qancha ulamolar uning boshlig‘i va mudiri bo‘lib ishladilar. Ahmad Ali Badarpuriy xuddi shu muassasaning bosh direktori kabi edi, ammo u rasman hech qachon direktor lavozimini egallamagan. Shayx al-Hadis safida qolgan barcha tomonlarni nazorat qilgan. U seminariyaning yaratuvchisi va asosiy homiysi hisoblanadi. Dorul Ulum Deobandning vitse-kansleri Qori Muhammad Tayyib uni Dorul Ulum Banskandiyning ikkinchi asoschisi deb atagan.

Muassasaning hozirgi direktori Muhammad Yahyo hisoblanadi.

Taniqli bitiruvchilar
---------------------

* Abdurashid (Lanka), Assam shtati Bosh kotibi Jamiyat Ulama e Hind
* Abdul Haq (Hojayi), Jomiy Jaloliyaning hadis professori, Hojayi
* Muzammil Ali Assamiy, Jamiyatush shayx Husayn Ahmad al-Madaniy rektori, Honqa, Deoband
* Hafiz Alaviddin, muassasaning sobiq direktor o'rinbosari
* Ibrohim Xalil, Buraburiy madrasasi shayx al-Hadis, Morigaon
* Muhammad Yahyo, hozirgi direktor va muassasaning Shayx al-Hadisi
* Abduqodir, Bosh kotib, Asam Davlat Jamiyat Ulama e Hind




1. ↑  *Barbhuiya.* „Indigenous People of Barak Valley" (en).  Notion Press (2020).
2. 1 2 3 4 5 6  Ahmad 2000. sfn error: no target: CITEREFAhmad2000 (help)
3. ↑  Badarpuri 1992. sfn error: no target: CITEREFBadarpuri1992 (help)
4. 1 2  Qasmi 2010. sfn error: no target: CITEREFQasmi2010 (help)
5. ↑  „Assam revives awards in the name of historic Muslim personalities" (en). Qaraldi: 1-sentyabr 2023-yil.
6. ↑  Qasmi, Javed Ashraf*. Faizan e Darul Uloom Deoband*, 1st (ur), Ghasera, Mewat district, Haryana: Department of publication, Madrasah Ubay bin Ka'b Tahfeez al-Quran al-Kareem, 2000 — 35 bet.
7. ↑  „Darul Uloom and Dastarbandi function held at Banskandi" (en). The Sentinel (11-may 2017-yil). Qaraldi: 2-sentyabr 2023-yil.
8. ↑  „Markazul Maarif Mumbai Holds its 18th Convocation" (en). *deoband.net* (7-aprel 2013-yil). 7-iyul 2023-yilda asl nusxadan arxivlandi. Qaraldi: 1-sentyabr 2023-yil.
9. ↑  „Family legacy document must for admission; Assam madrassa" (en). The Northeast Today (9-iyun 2018-yil). Qaraldi: 1-sentyabr 2023-yil.
10. ↑  *Mitra, Naresh*. „Assam madrassa makes legacy papers a must for admission" (en). *The Times of India* (9-iyun 2018-yil). Qaraldi: 1-sentyabr 2023-yil.